Tasensiwelt d tussna yeṭṭfen adeg d alqayan deg wannar n tezrawin tiseklanin ladɣa mi i tt-yesnerna G,Genette (figure3). Ula d tusniwin-nniḍen rrant tamawt ɣer wazal tesɛa daymi i tuɣal d aḥric deg wannar-nsent. Amedya n waya tiẓrizmult i d-yernan tasiwelt deg-s, dɣa tuɣal d tiẓrizmult tullisant, tussna-agi am wakken ara d-nwali ɣer zdat deg uḥric n teẓri tqerreb ullis, daɣen teṭṭef amur ameqran deg tezrawin tiseklanin, maca si tama nniḍen; d tama n tuddsa n unamek d usegzi n tnamka i yellan deg tuddsa-a.